Kaliforni: 7 të vrarë dhe 3 të plagosur në një shkollë fetare 
Autoritet thanë se autori është 43 vjeçari me kombësi koreane One L. Goh, ish student i infermierisë në atë universitet.
Situata në Universitetin Oikos të Oklandit, në Kaliforni, u përshkrua si kaotike dhe shumë e frikshme. Këto pamje tregojnë atmosferën vetëm pak çaste pasi një person qëlloi me armë zjarri 10 vetë, duke vrarë 7 prej tyre. Ngjarja filloi në orën 10:30 të mëngjesit të djeshëm, në një universitet të krishterë koreano-amerikan. Pas një kërkimi intensiv për të gjetur autorin e krimit, paniku u qetësua një orë më pas, kur, siç njoftojnë forcat e policisë, i dyshuari u dorëzua në këtë kompleks dyqanesh aty pranë. Autoritet thanë se ai është 43 vjeçari me kombësi koreane One L. Goh. Dëshmimtarët thonë se Goh, një ish student i infermierisë i këtij universiteti të vogël, urdhëroi të gjithë në klasë të rradhiteshin para një muri, dhe më pas hapi zjarr. Ja si shprehet një dëshmimtar. Studentja Deborah Lee thotë se ajo dëgjoi të shtëna dhe u largua me nxitim. Policia dhe skuadrat e reagimit të shpejtë mbërritën në vendngjarje duke drejtuar njerëzit drejt zonave të sigurta. Howard Jordan, Shef i policisë së Oklandit: Ka njoftime se i dyshuari kishte probleme të mëdha financiare dhe se nëna dhe vëllai i tij kishin vdekur vitin e kaluar. Disa burime thonë gjithashtu se ish-studenti ishte përjashtuar nga shkolla, por motivet e aktit të tij ende nuk dihen.